ช็อก ไฟไหม้ป่าแอมะซอน สุดวิกฤติ ภาพเตือนเกิดไฟป่าแดงโร่ทั่วบราซิล
(ภาพจากGlobal Forest Watch),เผยภาพน่ากลัว ไฟไหม้ป่าแอมะซอน แดงโร่เกือบทั่วบราซิล หลังจากนับตั้งแต่วันที่ 15 สิงหาคม 62 เกิดไฟไหม้ป่ากว่า 9,500 จุด จนทำให้ต้องประกาศสถานการณ์ฉุกเฉินในรัฐใหญ่สุดของประเทศ,เมื่อ 23 ส.ค.62 เว็บไซต์เดอะซัน รายงานว่า เผยสถานการณ์ไฟไหม้ป่าแอมะซอนในบราซิล ยังสุดน่าห่วง โกลบอล ฟอเรสต์ วอตช์ (Global Forest Watch) แสดงให้เห็นบริเวณที่เกิดไฟไหม้ป่าแอมะซอน จนสีแดงโร่เกือบทั่วบราซิล ขณะที่ประเทศเพื่อนบ้านอย่างโบลิเวีย เกิดไฟไหม้ป่าเช่นกัน ในช่วง 13-22 ส.ค.62 เตือนให้เห็นวิกฤตการณ์ไฟไหม้ป่าแอมะซอนในประเทศบราซิลรุนแรงมาก หลังจากเกิดไฟไหม้ป่าครั้งใหม่ที่ผืนป่าแอมะซอนกว่า 9,500 จุด ตั้งแต่เมื่อ 15 ส.ค.ที่ผ่านมา ส่วนใหญ่ไฟป่าเกิดในบริเวณที่เรียกว่า แอ่งแอมะซอน Amazon Basin ซึ่งเป็นผืนป่าแอมะซอนบนภูมิประเทศที่มีลักษณะเป็นแอ่ง,ตัวเลขจากสถาบันวิจัยด้านอวกาศแห่งชาติของบราซิลได้แสดงให้เห็นว่า ในเดือนกรกฎาคมที่ผ่านมา ได้เกิดไฟไหม้ป่าแอมะซอน ซึ่งเป็นผืนป่าดิบชื้นที่ใหญ่ที่สุดในโลก จนได้ชื่อว่าเป็น ปอดของโลก ได้สูญเสียป่าเป็นพื้นที่ถึง 519 ตารางไมล์ จนถือเป็นการสูญเสียพื้นที่ป่าแอมะซอนมากที่สุดในเวลาเดือนเดียว,ขณะที่ โกลบอล ฟอเรสต์ วอตช์ ซึ่งได้รับการสนับสนุนจากสถาบันทรัพยากรโลก และติดตามจับตาเหตุไฟไหม้ป่าด้วยข้อมูลดาวเทียม ยังระบุว่า ระหว่างวันที่ 13-22 สิงหาคม ได้มีการแจ้งเตือนเกิดไฟไหม้ป่าแอมะซอนถึง 109,000 จุด ในขณะที่รัฐอามาโซนัส รัฐที่ใหญ่ที่สุดในบราซิลได้ประกาศสถานการณ์ฉุกเฉินจากเหตุไฟไหม้ป่าแอมะซอนมาตั้งแต่วันจันทร์ที่ 19 ส.ค.,อ่านข่าว:,โลกสลด รณรงค์รักษาผืนป่าแอมะซอน ไฟไหม้ป่ารุนแรง ทำเซาเปาโลมืด (คลิป),ด้านประธานาธิบดีเอ็มมานูเอล มาครง แห่งฝรั่งเศส ได้เรียกร้องให้ผู้นำกลุ่มประเทศอุตสาหกรรมชั้นนำของโลก G7 ควรหารือกันอย่างเร่งด่วนถึงวิกฤติไฟไหม้ป่าแอมะซอน ระหว่างมีการประชุมสุดยอดผู้นำ G7 ที่ฝรั่งเศสสุดสัปดาห์นี้ บ้านของเรากำลังถูกไฟไหม้ ป่าแอมะซอนเป็นปอดที่ผลิตออกซิเจนให้แก่โลกถึง 20% กำลังถูกไฟไหม้ ประธานาธิบดีมาครงเรียกร้องให้ตระหนักถึงวิกฤติไฟไหม้ป่าแอมะซอนผ่านทางทวิตเตอร์
เผยภาพน่ากลัว ไฟไหม้ป่าแอมะซอน แดงโร่เกือบทั่วบราซิล หลังจากนับตั้งแต่วันที่ 15 สิงหาคม 62 เกิดไฟไหม้ป่ากว่า 9,500 ครั้ง จนทำให้ต้องประกาศสถานการณ์ฉุกเฉินในรัฐใหญ่สุดของประเทศ
ไฟไหม้ป่าแอมะซอน,ไฟป่าแอมะซอน,ป่าแอมะซอน,บราซิล,วิกฤติไฟไหม้ป่าแอมะซอน